Justiitsministeeriumi kriminaalpoliitika analüüsi talituse nõuniku Jako Salla sõnul on varguste arv vähenenud nii nende kuritegude puhul, mis puudutavad otseselt elanikke,  nagu vargused sõidukitest ja eluruumidest, kui ka nende kuritegude puhul, mis on toime pandud näiteks kaubandusettevõtetes. "Poevarguste arv sõltub suhteliselt väiksest inimeste hulgast, kes on aga oma püüdluses poest kauba eest maksmata minema kõndida väga järjekindlad. Kui mingil põhjusel teatud hulk süstemaatilisi vargaid sellest tegevusest kõrvale jääb, avaldub see ka kohe kriminaalstatistikas."